**KONZORCIUMI MEGÁLLAPODÁS**

**1. PREAMBULUM**

A Fővárosi Szociális Közalapítvány, mint támogató (a továbbiakban Támogató) az **Ukrajnából Menekült Gyermekek Ellátása és Befogadása Pályázat 2024** támogatási kerete (Pályázati felhívás 3. pont) terhére pályázatot írt ki FSZKA-UMGYEB 2024 azonosító számon.

A Konzorcium a pályázati felhívás 4. pontjában ismertetett támogatási célterületek közül a………………-ra nyújtja be pályázatát.

A pályázatot a konzorciumvezető nyújtja be pályázóként, s a jelen konzorciumi megállapodás a pályázat mellékletét képezi. Nyertes pályázat esetén a támogató a jelen konzorciumi megállapodás alapján támogatói okiratot állít ki a Konzorcium tagjai, mint kedvezményezettek részére. A <Projekt címe> (a továbbiakban Projekt) megvalósítása érdekében a Konzorcium tagjai az alábbi konzorciumi megállapodást (a továbbiakban: Megállapodás) kötik:

**2. SZERZŐDŐ FELEK**

A Konzorcium tagjai (a továbbiakban együtt: Tagok):[[1]](#footnote-0)

| **Szervezet neve**: |  |
| --- | --- |
| Postacím: |  |
| Székhely: |  |
| Azonosító szám (törzsszám /nyilvántartási szám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

| **Szervezet neve**: |  |
| --- | --- |
| Postacím: |  |
| Székhely: |  |
| Azonosító szám (törzsszám /nyilvántartási szám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

| **Szervezet neve:** |  |
| --- | --- |
| Postacím: |  |
| Székhely: |  |
| Azonosító szám (törzsszám /nyilvántartási szám): |  |
| Adószám: |  |
| Aláírásra jogosult képviselője: |  |
| Számlavezető pénzintézet neve: |  |
| Számlaszám: |  |

A Konzorcium Tagjai maguk közül a <Konzorciumvezető szervezet neve>-t választották a Konzorcium vezetőjévé (a továbbiakban: Konzorciumvezető).

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A TAGOK JOGAI ÉS KÖTELEZETTSÉGEI**

3.1. A jelen Megállapodás aláírásával a Tagok kijelentik, hogy az FSZKA-UMGYEB 2024 azonosító számú pályázati felhívás és útmutató rendelkezéseit és annak mellékleteit ismerik, az azokban foglalt feltételeknek maradéktalanul megfelelnek. A Tagok kijelentik, hogy nincs tudomásuk olyan okról vagy körülményről, amely a Projekt megvalósítását akadályozná vagy ellehetetlenítené.

3.2. A Tagok a jelen Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a pályázatot benyújtsa. A Tagokra vonatkozó, a pályázat mellékleteként benyújtandó dokumentumokat (Költségvetési tervezet tagra vonatkozó része, általános nyilatkozat) a Tagok kötelesek cégszerűen aláírni, és azok egy eredeti példányát a Konzorciumvezető részére legkésőbb ……………….. napjáig eljuttatni.

3.3. A Konzorciumvezető a jelen Megállapodás aláírásával kötelezettséget vállal arra, hogy a pályázatot a jelen Megállapodás alapján a pályázati határidőn belül benyújtja.

3.4. A Konzorciumvezető a támogatási összeg folyósítását követően a megítélt támogatásból a konzorciumi Tagra jutó összeget a számláján történő jóváírást követő 15 napon belül köteles átutalni a Tag részére.

3.5 A Tagok a Projekt megvalósítása során kötelesek együttműködni, egymás, a jelen Megállapodásban, a pályázati felhívásban és a támogatói okiratban meghatározott kötelezettségeinek teljesítését elősegíteni, a teljesítéshez szükséges információt megadni.

3.6. A Konzorciumvezető kötelezi magát arra, hogy a Támogatónak és a Projekt megvalósításának ellenőrzésére a támogatói okirat alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

3.7. A Tagok kötelesek tájékoztatni a Konzorciumvezetőt, amennyiben a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

3.8. Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.9. A Projekt megvalósítása érdekében a Tagok a jelen Megállapodás elidegeníthetetlen részét képező 1. sz. mellékletében foglalt tevékenységek megvalósítását vállalják, a Projektben foglalt tevékenységekkel, műszaki, szakmai tartalommal, illetve költségvetéssel összhangban.

A Tagok felelnek az általuk vállalt, az 1. sz. mellékletben részletezett feladatoknak az elvégzéséért.

3.10. Az egyes Tagok által a Projekt keretében vállalt önrészt [[2]](#footnote-1), az elszámolható költség összegét és az igényelt támogatást a 2. számú melléklet tartalmazza.[[3]](#footnote-2)

3.11. A Projekt előrehaladásáról és eredményeiről szóló információkat is tartalmazó jelentéseket, valamint a támogatói okirat alapján az egyes Tagok részére nyújtott támogatás felhasználásáról szóló pénzügyi elszámolást a Tag legalább 15 nappal a konzorcium tekintetében irányadó beszámolási határidő lejárta előtt közvetlenül küldi meg a Konzorciumvezetőnek. A jelentéseket és a pénzügyi elszámolásokat a Konzorciumvezető formai és tartalmi ellenőrzést követően továbbítja a Támogatónak.

3.12. A Projekt megvalósításáról szóló szakmai beszámolót a Konzorciumvezető nyújtja be a Támogatónak. A Tag köteles a szakmai beszámoló elkészítéséhez szükséges adatokat és dokumentációt a támogatói okirat és az Elszámolási útmutató alapján a Konzorciumvezető rendelkezésére bocsátani.

3.13. A Konzorcium fenntartása és megfelelő működtetése, a Projekt előrehaladásának figyelemmel kísérése a Konzorciumvezető kötelezettsége, amelyek az elmulasztásából eredő károkért a Támogató irányában a Konzorciumvezető tartozik felelősséggel. A Konzorcium fenntartása és megfelelő működtetése körében a Konzorciumvezető a támogatási szerződésben meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagoknak a jelen Megállapodás alapján vállalt kötelezettségeikért való egymással szemben fennálló felelősségét.

**4. KAPCSOLATTARTÁS**

4.1. A Tagok a jelen Megállapodásban foglaltak teljesítése érdekében megbízott projektfelelősöket jelölnek ki a projekt időtartamára kapcsolattartónak.

1. <Szervezet neve>

Projektfelelős neve, beosztása:

Telefonszám:

Email:[[4]](#footnote-3)

1. <Szervezet neve>

Projektfelelős neve, beosztása:

Telefonszám:

Email:

1. <Szervezet neve>

Projektfelelős neve, beosztása:

Telefonszám:

Email:

4.2. A Felek rögzítik, hogy egymás kijelölt projektfelelőseinek személyes adatait a jelen Megállapodás teljesítéséhez fűződő jogos érdek alapján kezelik, és ennek tényéről a kijelölt projektfelelősöket előzetesen tájékoztatták.

4.3. A kijelölt projektfelelősök rendszeresen, de különösen a félidős, valamint a záró pénzügyi és szakmai beszámoló elkészítését megelőzően szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt projektfelelőse hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt projektfelelőse az egyeztetést követő öt munkanapon belül megküld a Tagok kijelölt projektfelelőse részére.

**5. A KONZORCIUM KÉPVISELETE**

A Konzorciumot a Támogató felé, valamint más, harmadik személyek felé a Tagok eltérő megállapodása hiányában a Konzorciumvezető képviseli. A Konzorciumvezető képviseleti joga nem érinti a támogatói okirat alapján az egyes kedvezményezetteket érintő kötelezettségek teljesítését.

**6. A BESZERZETT ÉS LÉTREHOZOTT ESZKÖZÖK ÉS MÁS JAVAK TULAJDONJOGA**

6.1. A támogatás felhasználásával a Projekt megvalósítása során beszerzett, illetve létrejövő javak és egyéb jogok feletti rendelkezés az alábbiak szerint kerül meghatározásra:

A Tagok megállapodnak, hogy a Tagok által a Projekt keretében beszerzett tárgyi eszközök és a létrehozott immateriális javak felett tulajdonjoga azt a Tagot illeti, amely beszerezte, illetve létrehozta azokat.

**7. A TAGSÁG MEGSZŰNÉSE, A TAGOK KÖRÉNEK VÁLTOZÁSA**

7.1. A Tag a jelen Megállapodás aláírásával megerősíti, hogy a Projekt megvalósításában részt kíván venni, a Projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból kizárólag abban az esetben lép ki, amennyiben a támogatói okiratban és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. A Tagok cseréje - ideértve a támogatási kérelmet benyújtó Konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, amennyiben

a) nem változik a Projekt alapvető célja,

b) a tagcsere, illetve a Tagok számának bővülése esetén az új tag is megfelel a felhívásban meghatározott valamennyi feltételnek és benyújtja a Tagok számára előírt dokumentumokat,

c) a Konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a Tag kilépése esetén nem változik a konzorciumnak a projektjavaslat benyújtására vonatkozó jogosultsága - ideértve a konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a Tag kilépése esetén a tag igazolja, hogy a támogatási szerződésben és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes,

f) kizárás esetén a Konzorciumvezető igazolja, hogy a Tag tevékenysége, működése a Projekt megvalósítását pénzügyi, illetve szakmai szempontból veszélyezteti,

g) a tagcsere nélküli új tag bevonása indokolt.

7.3. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatói okiratban és a jelen Megállapodásban vállalt kötelezettségeik teljesítésére nem képesek.

7.4. Amennyiben a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag kizárólag olyan szervezet, illetve személy lehet, amely, illetve aki megfelel a felhívásban foglalt követelményeknek.

7.5. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A kilépő Tagot a kiválást követően is, a támogatói okirat megszűnéséig terheli a támogatói okiratban meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás. A Tag kilépése esetén köteles a támogatás részére folyósított összegét a Konzorciumvezető részére visszautalni. Amennyiben a kilépés időpontjáig a Projekt részlegesen megvalósult, a kilépő Tag a 3.11 pont szerinti beszámolási kötelezettségét soron kívül teljesíteni köteles.

Ebben az esetben a fel nem használt támogatás összegét köteles visszautalni a Konzorciumvezető részére.

7.7. A 7.1 - 7.6. pontban foglalt jogok gyakorlása a jelen Megállapodás módosítását igényli, amelyhez a Támogató előzetes, írásbeli hozzájárulása szükséges.

**8. A MEGÁLLAPODÁS MEGSZŰNÉSE ÉS MÓDOSÍTÁSA**

8.1. A jelen Megállapodást a Tagok a Projekt megvalósítására és fenntartására meghatározott időtartamra hozzák létre.

8.2. A jelen megállapodás megszűnik, ha a Projekt támogatást nem nyer el.

8.3. A jelen Megállapodás Támogató által meghatározott kötelező tartalma kizárólag írásban módosítható, melyhez a Támogató előzetes, írásbeli hozzájárulása szükséges.

8.4.A Tagok adataiban bekövetkezett változások, így különösen székhely, bankszámlaszám stb., nem igénylik a jelen Megállapodás módosítását. Az adatok változásáról a Tagok haladéktalanul értesítik a Konzorciumvezetőt.

8.4. A jogviszonyra és a Projekt megvalósítási kötelezettségére tekintettel a Tagok a felmondás jogát – a 7.3 pontban rögzítetteket ide nem értve - kizárják.

**9. A TAGOK EGYÉB MEGÁLLAPODÁSAI[[5]](#footnote-4)**

9.1. A Tagok kötelezik magukat, hogy amennyiben a Projekt megvalósításával kapcsolatban a Támogatóval, és a Projekt megvalósításának ellenőrzésére jogszabály és támogatási szerződés alapján jogosult szervekkel bármilyen információt közölnek, arról a többi tagot haladéktalanul írásban tájékoztatják. Amennyiben valamely Tag e tájékoztatási kötelezettségét elmulasztja, és ez a Projekt megvalósítását veszélyezteti vagy meghiúsítja, úgy a Tagokat ért kárért a mulasztást elkövető tag teljeskörűen felel.

9.2. A Tagok kötelezik magukat, hogy a projekt megvalósítása során a közbeszerzésekről szóló 2015. évi CXLIII. törvény rendelkezéseit megtartják.

9.3. A Tagok vállalják, hogy a Projekt keretében folyamatosan biztosítják a megfelelő döntési és szakmai kompetenciákkal felruházott személyek részvételét.

9.4. A Tagok felelőssége, hogy a vállalt *szakmai* tevékenységük olyan minőségben, mennyiségben és ütemezésben valósuljon meg, hogy az a Projekt indikátorainak teljesítését szolgálja. Amennyiben bármely szakmai tevékenység nem a tervezett ütemezés, illetve célértékek szerint alakul, a Tagnak elsősorban azonnali sürgősséggel mindent el kell követnie a szerződésszerű teljesítés érdekében, jeleznie kell a Konzorciumvezető, illetve a Tagok felé a várható elmaradást, és egyeztetést kell kezdeményeznie a szerződésszerű teljesítés érdekében. Amennyiben saját hatáskörben az azonnali korrekciót, a Tagok felé történő jelzést és egyeztetés kezdeményezést elmulasztja, következményeiért a mulasztást elkövető tag teljeskörűen felel.

9.5. A Tagok felelőssége, hogy a vállalt *pénzügyi* tevékenységük olyan minőségben, mennyiségben és ütemezésben valósuljon meg, hogy az a Projekt szerződésszerű teljesülését szolgálja.

Amennyiben a forrásfelhasználás nem a tervezett ütemezés, illetve célértékek szerint alakul, a Tagnak elsősorban azonnali sürgősséggel mindent el kell követnie a szerződésszerű teljesítés érdekében, jeleznie kell a Konzorciumvezető, illetve a Tagok felé a várható elmaradást, és egyeztetést kell kezdeményeznie a szerződésszerű teljesítés érdekében. Amennyiben saját hatáskörben az azonnali korrekciót, a Tagok felé történő jelzést és egyeztetés kezdeményezést elmulasztja, következményeiért a mulasztást elkövető tag teljeskörűen felel.

9.6. A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag készíti el és megküldi a Konzorciumvezetőnek. A dokumentációt a Konzorciumvezető nyújtja be a Támogatónak.

9.7. Amennyiben a Támogató valamelyik konzorciumi tagtól a Projekttel kapcsolatban tájékoztatást kér, a tájékoztatáskéréssel megkeresett tag erről haladéktalanul köteles tájékoztatni és egyeztetni a Konzorcium vezetőjével.

9.8. A projekt mutatók (indikátorok és műszaki szakmai tartalmak) teljesítésének Tagok szerinti megoszlását a 3. sz. melléklet tartalmazza. A Tagok felelőssége, hogy a saját mutatóik határidőben történő teljesítéséért minden erőfeszítést megtegyenek. A Tag köteles azonnal jelezni a Konzorciumvezető, illetve a másik Tag felé, amennyiben bármely mutató teljesülése nem a tervezett ütemezés, illetve célértékek szerint alakul.

9.9. A Tagok megállapodnak, hogy a pályázati felhívásban, illetve a támogatói okiratban meghatározott kommunikációs kötelezettségeket teljesítik. A Tagok felelőssége, hogy a vállalt kommunikációs tevékenység határidőre történő teljesítéséért minden erőfeszítést megtegyenek. A Tag köteles jelezni a Konzorciumvezető, illetve a másik Tag felé, amennyiben bármely kommunikációs feladata nem a tervezett ütemezés szerint alakul.

**10. ZÁRÓ RENDELKEZÉSEK**

10.1. A jelen Megállapodás <dokumentum oldalszáma> oldalon és <konzorciumi tagok száma+1> db eredeti példányban készült. A jelen Megállapodás a majdani támogatói okirat elválaszthatatlan részét képezi.

10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a jelen Megállapodás hatályba lépését követően a jelen Megállapodást a pályázat mellékleteként nyújtja be a Támogató részére.

10.3. A jelen Megállapodás a pályázat nyertessége esetén a Projekt megvalósításáról szóló beszámoló és pénzügyi elszámolás elfogadásától számított 5. év végéig jön létre. Amennyiben a konzorcium pályázata támogatást nem nyer el, a jelen Megállapodás a pályázatot elutasító döntés közzétételét követő napon megszűnik.

10.4. A Tagok képviseletében aláíró személyek kijelentik és igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

10.4. A Tagok a jelen Megállapodást átolvasták, és közös értelmezés után mint akaratukkal és elhangzott nyilatkozataikkal mindenben egyezőt aláírták.

| Konzorciumvezető | Konzorciumi tag[[6]](#footnote-5) | Konzorciumi tag |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ |
| név | név | név |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |
| szervezet neve | szervezet neve | szervezet neve |
| P.H. | P.H. | P.H |
| Helység, ÉÉÉÉ.HH.NN. | Helység, ÉÉÉÉ.HH.NN. | Helység, ÉÉÉÉ.HH.NN. |

**1. számú melléklet**

*Kérjük, hogy a melléklet kialakításánál legyenek figyelemmel a Pályázati adatlap 6.6 pontjában foglaltakra!*

**2. számú melléklet**

*Kérjük, hogy jelen dokumentum – Konzorciumi megállapodás-, 10. oldalaként csatolja be ide a Költségvetési terv.xls táblázat “Fedlap”-ját pdf formátumban.*

**3. számú melléklet**

*Kérjük, hogy a melléklet kialakításánál legyenek figyelemmel a Pályázati adatlap 6.12 pontjában foglaltakra!*

1. A szervezeti adatok a konzorciumi tagok számának megfelelően tovább bővíthetőek [↑](#footnote-ref-0)
2. Lásd Pályázati felhívás és útmutató 5. pontja. [↑](#footnote-ref-1)
3. A tagi szinten rögzített adatoknak a vállalt indikátorok teljesítésével összhangban kell állniuk. A táblázat sorai a konzorciumi tagok számának megfelelően bővíthetőek. [↑](#footnote-ref-2)
4. A kapcsolattartási adatok a konzorciumi tagok számának megfelelően tovább bővíthetőek [↑](#footnote-ref-3)
5. A tagok a sablon által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetőek. [↑](#footnote-ref-4)
6. Az aláírók száma a konzorciumi tagok számával megegyezően bővíthető [↑](#footnote-ref-5)